Deg ubrid-is sagafa iԑedda ɣer taddart-is ad tt-id-iwali i tikelt taneggarut, yewweḍ ɣer-s deg tafrar, akken kan i d-tesers tafat iman-is ɣef tmurt yeṭṭef taqacuct n tiɣilt, yerra-d taddart-is gar wallen-is tamurt d tanẓruft akal-is yella wanda zeggaɣ yella wanda werriɣ yettaɣ deg-s watas ukbal. Ixxamen d imdewren, bnan stakalt d uzru seqfen s walim akked uɣanim. Seg tiɣlit-nni ttbanen-d am yigersalen yemɣin deg yiger adat n yal axxam yella uzniq ur nesԑi zzerb, tiɣeṭṭen brant, ksant anda i asent yehwa.